กระเบนราหู (Manta) - วิกิพีเดีย

# กระเบนราหู (Manta)

### จากวิกิพีเดีย สารานุกรมเสรี

| บทความนี้ต้องการ ตรวจสอบ ปรับปรุง แก้ไขรูปแบบหรือภาษา ในหลายส่วนด้วยกัน คุณสามารถช่วยตรวจสอบ และแก้ไขบทความนี้ได้ด้วยการกดที่ปุ่ม แก้ไข ด้านบน กรุณาเปลี่ยนไปใช้ป้ายข้อความอื่น เพื่อระบุสิ่งที่ต้องการตรวจสอบ หรือแก้ไข ดูรายละเอียดเพิ่มเติมได้ที่ วิธีการแก้ไขหน้าพื้นฐาน คู่มือการเขียน และ นโยบายวิกิพีเดีย และเมื่อแก้ไขตามนโยบายแล้ว สามารถนำป้ายนี้ออกได้

หรือ กระเบนราหู(น้ำจืด)

? กระเบนราหู (Manta Ray) Conservation status: Lower risk (nt)
กระเบนราหูแปซิฟิก
การจำแนกชั้นทางวิทยาศาสตร์

อาณาจักร: | Animalia
ไฟลัม: | Chordata
ชั้น: | Elasmobranchii
ตระกูล: | Rajiformes
วงศ์: | Myliobatidae
สกุล: | Manta Bancroft, 1829
สปีชีส์: | M. birostris

ชื่อทวินาม
Manta birostris Dondorff, 1798

"นกยักษ์แห่งท้องทะเล" หรือกระเบนราหู เป็นปลากระดูกอ่อนเช่นเดียวกับฉลาม ซึ่งถือเป็นกลุ่มปลาโบราณ มีชื่อวิทยาศาสตร์ว่า Manta birostris เป็นกระเบนที่ใหญ่ที่สุดในโลก อาจมีความกว้างช่วงปีก(ครีบหู) ได้ถึง 6.7 เมตร หรือ 22 ฟุต และมีน้ำหนักได้ถึง 1,350 กิโลกรัม หรือ 3,000 ปอนด์ พวกมันอาศัยอยู่ในน่านน้ำเขตร้อนทั่วโลก โดยเฉพาะรอบๆแนวปะการัง โดยทั่วไปกระเบนราหูจะมีหลังสีดำและท้องสีขาว แต่ในบางครั้งอาจพบกระเบนราหูหลังสีฟ้าได้บ้าง ตาของกระเบนราหูอยู่บริเวณข้างหัว และต่างจากกระเบนทั่วไป ปากของกระเบนราหูอยู่ทางด้านหน้าของหัว ส่วนในการหายใจ กระเบนราหูมีช่องเหงือก 5 คู่เหมือนกระเบนทั่วไป รวมถึงฉลาม ญาติสนิทของกระเบน

ลักษณะคล้ายเขา หรือที่เรียกว่าครีบหัว (ลักษณะดังกล่าวทำให้กระเบนชนิดนี้มีอีกชื่อว่ากระเบนปิศาจ-Devil Ray) อยู่บริเวณด้านหน้าของหัวแบนๆ ครีบดังกล่าวเป็นโครงสร้างที่เปลี่ยนแปลงมาจากส่วนหนึ่งของครีบหู ในขณะที่มีการเจริญในช่วงตัวอ่อน เลื่อนมาอยู่รอบปาก ทำให้มันเป็นสัตว์มีกระดูกสันหลังมีขากรรไกร ซึ่งมีรยางค์พิเศษที่เป็นที่รู้จักกันมากที่สุดชนิดหนึ่ง (อีกชนิดคือ เต่าหก-Manouria emys) เขาที่อ่อนนุ่มของมันนี้มีไว้สำหรับโบกพัดเอาน้ำเข้าปาก เนื่องจากกระเบนราหูกินแพลงก์ตอนที่ลอยมาตามน้ำเป็นอาหาร เพื่อที่จะฮุบเอากระแสน้ำจำนวนมากเข้าปาก มันจะต้องว่ายอ้าปากและพัดอาหารเข้าปากอยู่เสมอ

กระเบนราหูเคยเป็นผู้หาอาหารตามพื้นท้องทะเลมาก่อน ก่อนที่จะวิวัฒนาการมาเป็นผู้กรองกินตามทะเลเปิดในปัจจุบัน นั่นทำให้มันสามารถเจริญเติบโตได้จนมีขนาดใหญ่มาก ใหญ่กว่ากระเบนชนิดอื่นๆ ลักษณะการกรองกินของมันทำให้ฟันของมันลดขนาดลงเป็นซี่เล็กๆ ส่วนใหญ่แอบอยู่ใต้ผิว คล้ายกับกระเบนทั่วไป กระเบนราหูมีหางเป็นเส้นยาว แต่หากปราศจากเงี่ยงที่ส่วนหาง และเกล็ดแหลมหุ้มลำตัวของมันก็มีขนาดเล็กลง แทนที่ด้วยเมือกหนาหุ้มร่างกาย spiracle มีขนาดเล็กและไม่ทำหน้าที่ น้ำทั้งหมดไหลเข้าสู่ปากแทน

เพื่อการว่ายน้ำที่ดี กระเบนราหูวิวัฒนาการรูปร่างร่างกายให้เป็นรูปเพชร และมีการพัฒนาครีบให้คล้ายปีกสำหรับโบยบินในท้องทะเล ขนาดตัวยักษ์ใหญ่และความเร็วชนิดใกล้เคียงจรวด ทำให้กระเบนราหูมีศัตรูตามธรรมชาติน้อย ศัตรูของเขาในทะเลไทยกลุ่มเดียว คือวาฬเพชรฆาตและวาฬเพชรฆาตเทียม แต่ยังไม่มีหลักฐานแน่นอน

โดยปกติกระเบนราหูกินแพลงก์ตอน ตัวอ่อนปลา และสิ่งมีชีวิตเล็กๆทั่วไปโดยการกรองน้ำที่ไหลเข้าสู่ปากโดยใช้ซี่เหงือก เรียกการกรองกินแบบนี้ว่า ram-jet

ในเชิงอนุกรมวิธาน กระเบนราหูยังมีการจัดจำแนกที่ไม่ชัดเจน โดยมีกระเบนราหูถึง 3 ชนิดที่มีการจัดนำแนกไว้ ได้แก่ Manta birostris, Manta ehrenbergii และ Manta raya โดยชนิดแรกสุดมีขนาดเล็กกว่า และสองชนิดหลังนั้นอาจเป็นเพียงประชากรที่แยกตัวกันมานานแสนนาน เดิมทีแล้ว สกุลของกระเบนราหูถูกจัดอยู่ในวงศ์ Mobulidae แต่ในปัจจุบันอาจมีการจัดไว้ในวงศ์ Myliobatidae ซึ่งมีกระเบนอินทรีย์เป็นเพื่อนร่วมวงศ์

กระเบนราหูสามารถถูกพบเห็นได้บ่อยตามแนวปะการังของมหาสมุทรอินเดีย โดยเฉพาะหมู่เกาะมัลดิล์ฟ หมู่เกาะสุรินทร์ รวมไปถึงหมู่เกาะสิมิลันของไทย โดยเฉพาะที่หินแดง เกาะบอน เกาะตอรินลา และเกาะตาชัย แต่ในประเทศไทยยังสามารถพบได้บ่อยในทางด้านอ่าวไทยเช่นกัน เช่นที่หินใบ เกาะพงัน และกองหินโลซินอันห่างไกล เกากระเบนราหูเป็นปลาอีกชนิดที่นักดำน้ำต้องการที่จะพบเห็นมากที่สุด ซึ่งมักจะถูกพูดถึงร่วมกับฉลามวาฬเสมอ

กระเบนราหูที่ Maldives.

## [แก้] References

- FishBase[1]
- Sudipan.net[2]

ดึงข้อมูลจาก "http://th.wikipedia.org../../../%E0%B8%81/%E0%B8%A3/%E0%B8%B0/%E0%B8%81%E0%B8%A3%E0%B8%B0%E0%B9%80%E0%B8%9A%E0%B8%99%E0%B8%A3%E0%B8%B2%E0%B8%AB%E0%B8%B9_%28Manta%29_d617.html".

หมวดหมู่: หน้าที่ต้องการความช่วยเหลือ | ปลา

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Česky
- Dansk
- Deutsch
- Español
- Français
- Italiano
- 日本語
- Nederlands
- Polski
- Português
- Suomi
- Svenska
- Türkçe
- 中文